Diari Oficial de la Generalitat Valenciana


Sumari del DOGV 9532, del 13-02-2023 (2023/1130)

RESOLUCIÓ de 20 de gener de 2023, del secretari autonòmic d'Emergència Climàtica i Transició Ecològica, de les ajudes per a instal·lacions de tractament de residus, finançades pel Pla de recuperació, transformació i resiliència.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9532

Data del DOGV
:   13-02-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/1130


Data del document
:   20-01-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 20 de gener de 2023, del secretari autonòmic d'Emergència Climàtica i Transició Ecològica, de les ajudes per a instal·lacions de tractament de residus, finançades pel Pla de recuperació, transformació i resiliència. [2023/1130]  
Vista la proposta de resolució elaborada per la comissió de valoració de les sol·licituds d'ajudes per a instal·lacions de tractament de residus i l'informe fiscal de la Intervenció Delegada de 18 de gener de 2023, s'emet la present Resolució de conformitat amb els següents  
  
  
Antecedents de fet  
  
Primer. El 6 de juny de 2022 es va publicar, en el Diari Oficial de la Generalitat, la Resolució de 30 de maig de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores i es convoquen ajudes per a instal·lacions de tractament de residus, finançades pel Pla de recuperació, transformació i resiliència.  
Es determina un termini de quinze dies hàbils per a presentació de sol·licituds, comptadors des de l'endemà de la publicació de l'extracte de la convocatòria en el Diari Oficial de la Generalitat Valenciana, i es registren vint-i-huit sol·licituds, que es tramiten íntegrament.  
  
Segon. L'objecte de les ajudes és subvencionar mitjançant un procés de concurrència competitiva, l'execució de projectes per a la construcció, adaptació i millora d'instal·lacions específiques per al tractament dels bioresidus recollits separadament i relatives a projectes per a la millora de les instal·lacions de tractament mecànic-biològic existents per a incrementar la seua eficàcia en la recuperació de materials susceptibles de ser reciclats, els requisits, conceptes finançables i criteris de valoració dels quals, s'especifiquen en les bases de la convocatòria i que es correspon amb la sublínia 4.3 de l'Acord de la Conferència Sectorial de Medi Ambient celebrada el 14 d'abril de 2021.  
  
  
Tercer. L'òrgan instructor analitza els documents presentats en cada sol·licitud i es realitzen els requeriments necessaris per a completar correctament la documentació necessària i per a determinar i comprovar els compromisos assumits per les entitats beneficiàries proposades.  
  
Finalitzada la fase d'instrucció s'emet un informe relacionant les sol·licituds que compleixen amb els requisits establits en la base segona i les actuacions realitzades, determinant d'altra banda les entitats que es tenen per desistides, pel motiu de no complir amb aquesta base segona o per no complir amb l'objecte de la convocatòria d'ajudes.  
  
Quart. Constituïda i reunida la comissió de valoració, es determinen les despeses subvencionables vàlides sense IVA per a cada sol·licitud, denominat «import elegible». Amb aquest procés queden definides les quantitats compromeses en les ajudes i que posteriorment seran objecte de justificació segons les condicions establides en la base catorzena.  
  
  
Cinqué. Es realitzen totes les fases que es descriuen en els punts del sisé al nové d'aquest document i es confecciona una proposta de resolució provisional que es comunica individualment a les entitats sol·licitants el 2 de desembre de 2022 habilitant un termini de deu dies per a presentar al·legacions que finalitza el 26 de desembre de 2022.  
  
  
Sisé. El 16 de desembre de 2022, l'Ajuntament de Vistabella y el 26 de desembre de 2022, l'Ajuntament d'Ademuz presenten sol·licituds de revisió de la proposta de resolució provisional, les quals han sigut considerades en la valoració final.  
La resta de sol·licituds no presenten al·legacions, per la qual cosa es manté l'import elegible:  
 Import total de la  
 convocatòria Import sol·licitat   
elegible  
LÍNIA A 94.645.575,00 € 45.516.993,57 €  
LÍNIA B 5.006.852,53 € 59.788.425,00 €  
  
  
  
Seté. Entre les sol·licituds admeses s'apliquen els criteris de valoració definits en l'annex de la Resolució de 30 de maig de 2022, i es confecciona una llista ordenant les sol·licituds de major a menor puntuació.  
  
Es converteixen els punts obtinguts segons els criteris de valoració definits en l'annex com a punts percentuals, per exemple 80 punts es transformaran en un 80 %. Aquest percentatge s'aplica sobre les despeses subvencionables compromeses.  
En la base sisena s'especifica la quantia màxima individual que serà de 4.000.000 € per a la línia A i d'1.000.000 € per a la línia B. Als imports elegibles que superen aquestes quantitats se'ls redueix als límits establits, situació que es produeix en 2 ocasions en la línia B entre els beneficiaris que compleixen amb els requisits de la convocatòria:  
  
  
Entitat beneficiària Import màx. subvencionable Import límit de la subvenció  
CONSORCI VALÈNCIA INTERIOR V-3 1.062.205,52 € 1.000.000,00 €  
CONSORCI PLA ZONAL DE RESIDUS ZONA I - C1 1.732.503,58 € 1.000.000,00 €  
  
  
  
Huité. Es compara el total de les quantitats obtingudes amb la distribució de l'import global màxim per a aquesta convocatòria especificada en l'apartat segon del punt tercer Modificació del pla estratègic de subvencions de la Resolució de 30 de maig de 2022.  
Del que es dedueix que en la línia A i B s'esgota tot el crèdit pressupostari i, per tant, s'haurà d'aplicar el prorrateig previst en les bases.  
  
Nové. S'aplica el prorrateig establit en el punt 2f) de la base sisena en les línies A i B, multiplicant els imports bruts específics de cada sol·licitant per la mateixa quantitat.  
  
 Distribució del pressupost Prorrateig aplicable Resta  
Línia A 58.726.132,14 € 65,3544553 % - 0,01 €  
Línia B 5.180.949,71 € 96,6396667 % 0,00 €  
  
  
  
El resultat final dels càlculs es recull en l'annex I, per a la línia A i B.  
Es realitza notificació individualitzada a cada sol·licitant, indicant els compromisos assumits per les entitats beneficiàries amb les condicions i termini d'execució.  
Fonaments de dret  
  
Primer. Resolució de 30 de maig de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores i es convoquen ajudes per a instal·lacions de preparació per a la reutilització i reciclatge de residus, finançades pel Pla de recuperació, transformació i resiliència.  
  
Segon. Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat (Publicat en DOGV núm. 8590, de 12.07.2019), que estableix que la Direcció General de Qualitat i Educació Ambiental exerceix, entre altres, les competències en matèria de residus, depenent jeràrquicament de la Secretaria Autonòmica d'Emergència Climàtica i Transició Ecològica.  
Vist el que s'ha exposat anteriorment, finalitzada la fase d'instrucció, a la vista dels informes elaborats pel personal de la Subdirecció General de Qualitat i Educació Ambiental, i constituïda la comissió de valoració, amb data 28 de novembre de 2022, que valora les sol·licituds i emet una proposta de resolució provisional que es comunica a les entitats sol·licitants el 2 de desembre de 2022, s'emet la present resolució  
  
Primer  
Concedir ajudes per a la construcció, adaptació i millora d'instal·lacions específiques per al tractament dels bioresidus recollits separadament previstes en el Pla de suport a la implementació de la normativa de residus, finançades pel Pla de recuperació, transformació i resiliència, per un import total de 22.455.508,53 € (díhuit milions set-cents seixanta-quatre mil sis-cents noranta-dos amb cinquanta-tres cèntims) a les entitats sol·licitants que figuren en l'annex I en el qual es detalla la quantia corresponent a cada entitat sol·licitant.  
  
  
Segon  
Inadmetre o desestimar, o bé considerar que han desistit de les sol·licituds d'ajudes presentades per les entitats relacionades en l'annex II per les causes indicades.  
  
Tercer  
L'import de la subvenció s'abonarà mitjançant pagaments sol·licitats pel beneficiari juntament amb la documentació justificativa corresponent mitjançant el model i formularis habilitats segons es determina en la base tretzena.  
La presentació de la documentació justificativa s'aportarà electrònicament mitjançant el següent enllaç: sede.gva.es/es/proc18536.  
  
Quart  
De conformitat amb l'article 24.4 de la Llei 38/2003, de 17 de novembre, general de subvencions, de la informació que hi ha en poder d'aquest òrgan instructor es desprén que els beneficiaris compleixen tots els requisits necessaris per a accedir a aquestes.  
  
Cinqué  
La finalització del procediment queda condicionada a l'aprovació dels justificants, la conformitat, la certificació que s'han complit els fins de la subvenció i posterior proposta de pagament. L'entitat beneficiària haurà de justificar el compliment del que s'ha convingut mitjançant la presentació del compte justificatiu final de despeses i de pagament de la totalitat de despeses originades per les actuacions subvencionades.  
  
  
Contra aquesta resolució es podrà interposar recurs potestatiu de reposició davant l'òrgan que va dictar la Resolució, en el termini d'un mes, a comptar des de l'endemà d'aquell en què tinga lloc la seua notificació, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu en el termini de dos mesos, comptats des de l'endemà de la seua notificació, de conformitat amb el que s'estableix en els articles 10, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 20 de gener de 2023.- El secretari autonòmic d'Emergència Climàtica y Transició Ecològica: Francisco José Candela Pina.  
ANNEX II  
Expedients que han desistit per no complir la base primera  
  
L'objecte de les subvencions d'acord amb les bases de la convocatòria és l'execució de projectes relatius a instal·lacions específiques per al tractament de residus, descrits en les línies d'actuació  
  
Línia A: Construcció, adaptació o millora d'instal·lacions específiques per al tractament dels bioresidus recollits separadament, que inclou:  
· Projectes de construcció d'instal·lacions de compostatge, de digestió anaeròbia o una combinació de tots dos tractaments, per al tractament dels bioresidus recollits separadament.  
· Projectes d'adaptació d'instal·lacions de tractament mecànic-biològic existents per a la incorporació d'una línia independent per al tractament dels bioresidus recollits separadament.  
· Projectes de millora d'instal·lacions de compostatge i de digestió anaeròbia existents, destinades al tractament dels bioresidus recollits separadament.  
  
Línia B: Projectes per a la millora de les instal·lacions de tractament mecànic-biològic existents per a incrementar la seua eficàcia en la recuperació de materials susceptibles de ser reciclats.  
En aquest sentit els següents expedients no es corresponen amb l'objecte de la subvenció:  
Entre les sol·licituds admeses es detecten 6 sol·licituds que han sol·licitat ajudes amb el mateix projecte, per a la implantació de compostatge centralitzat en planta de tractament.  
  
Una sol·licitud ha sol·licitat i posteriorment ha renunciat a le ajudes per a la implantació de noves recollides separades, especialment bioresidus, i millora de les existents (Línia B per a la implantació de compostatge comunitari).  
  
EXPTE. NIF ENTIDAD SOLICITANTE  
AGINRA/2022/16 O1626980H AJUNTAMENT D'ADEMUZ  
  
  
De elles 5 sol·licituds han sol·licitat i rebut ajudes per a la implantació de noves recollides separades, especialment bioresidus, i millora de les existents (Línia B per a la implantació de compostatge comunitari).   
  
  
EXPTE. NIF ENTIDAD SOLICITANTE  
AGINRA/2022/6 G4279645R AJUNTAMENT   
DE TORREBAJA  
AGINRA/2022/9 V8195973Q AJUNTAMENT   
DE VALLANCA  
AGINRA/2022/10 S2681682E AJUNTAMENT DE CASAS BAJAS  
AGINRA/2022/11 H8529172E AJUNTAMENT DE CASTIELFABIB  
AGINRA/2022/12 J1126939J AJUNTAMENT DE CASAS ALTAS  
  
  
  
A més, d'acord amb la Conferència Sectorial del Medi Ambient celebrada el 14 d'abril de 2021, un mateix destinatari dels fons podrà sol·licitar finançament per a diferents línies, sempre que presente els projectes clarament desagregats i identifique la línia i les partides finançables en cadascuna d'aquestes.